Emelie Hanif

Puteri Emelie Norfarahin binti Mohd Hanif (lahir 2 Ogos 1990) merupakan seorang pelakon wanita Malaysia dan merupakan peserta rancangan realiti TV, Pilih Kasih musim pertama pada 2009. Beliau terkenal menerusi watak lakonannya sebagai Marzia dalam telenovela popular Astro Prima, Dendam Aurora.

Kehidupan awal
Emelie dilahirkan pada 2 Ogos 1990 di Ipoh, Perak dan berketurunan diraja Perak. Beliau merupakan lulusan dalam bidang Seni Persembahan di Universiti Teknologi MARA (UiTM).

Kerjaya
Bakat Emelie diperkenalkan oleh Datuk Rosyam Nor menerusi rancangan pencarian bakat baharu dalam bidang lakonan, Pilih Kasih musim pertama yang turut disertai oleh Ana Dahlia, Bella Dally dan Zulin Aziz.

Beliau berlakon bersama Hanna Aqeela dan Putri Najwa dalam drama Dawai Asmara yang disiarkan di Slot Azalea TV3. Namanya mula mendapat perhatian umum sebaik sahaja beliau memegang watak sebagai Marzia dalam telenovela popular Astro Prima, Dendam Aurora yang dibintangi oleh Nabila Huda yang memegang watak Aurora.

Kehidupan peribadi
Emelie merupakan dua pupu kepada pelakon Fathia Latiff. Selain itu, beliau juga bersahabat baik dengan Zulin Aziz yang juga finalis Pilih Kasih musim pertama. Emelie juga memiliki sebuah restoran yang beroperasi di Hentian Rehat dan Rawat (R&R) Perak Selatan.

Filemografi

Drama

Telefilem

Teater

Televisyen

Pencapaian

Rujukan

Pautan luar
 

Kelahiran 1990
Orang hidup
Orang Malaysia berketurunan Melayu
Muslim Malaysia
Orang dari Perak
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Peserta Pilih Kasih
Alumni Universiti Teknologi MARA